CELEX: E2015P0011
Language: et
Date: 2015-04-21 00:00:00
Title: EFTA järelevalveameti 21. aprillil 2015 Islandi vastu algatatud hagi (Kohtuasi E-11/15)

25.6.2015   
            
            
               ET
            
            
               Euroopa Liidu Teataja
            
            
               C 209/7
            
         EFTA järelevalveameti 21. aprillil 2015 Islandi vastu algatatud hagi
   (Kohtuasi E-11/15)
   (2015/C 209/06)
   EFTA järelevalveamet, Rue Belliard 35, 1040 Brüssel, keda esindavad Markus Schneider ja Marlene Lie Hakkebo, on algatanud 21. aprillil 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               on tuvastanud, et olles jätnud ettenähtud tähtajaks vastu võtmata EMP lepingu XIX lisa punktides 7a, 7e ja 7i viidatud õigusakti (Euroopa Parlamendi ja nõukogu 25. oktoobri 2011. aasta direktiiv 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ), mida on kohandatud EMP lepingu protokolliga nr 1, rakendamiseks vajalikud meetmed, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi, ja
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi käsitleb asjaolu, et Islandi Vabariik ei ole 24. novembriks 2014 täitnud EFTA järelevalveameti 24. septembri 2014. aasta põhjendatud arvamust, mis käsitleb Euroopa Parlamendi ja nõukogu 25. oktoobri 2011. aasta direktiivi 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ; edaspidi „direktiiv”, millele viidatakse EMP lepingu XIX lisa punktides 7a, 7e ja 7i ning mida on lepinguga kohandatud selle protokolli nr 1 alusel) Islandi Vabariigi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud direktiivist ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi rakendamiseks.